b'\n_START_ARTICLE_\nElli Lambridi\n_START_SECTION_\nPrimii ani\n_START_PARAGRAPH_\nElli Lambridi s-a n\xc4\x83scut la Atena \xc3\xaen 9 ianuarie 1896, fiind primul din cei patru copii ai lui Ioannis (1862-1914) \xc8\x99i Sofia, n\xc4\x83scut\xc4\x83 Fotiadis (1862-1941). Tat\xc4\x83l ei, Ioannis Lambridis, avocat, jurnalist, savant \xc8\x99i om politic, era originar din localitatea Doliana din Epir. Fra\xc8\x9bii ei au fost Frixos (1898-1980) - avocat \xc8\x99i scriitor, cunoscut sub pseudonimul Lambros Tasolambros -,  Eumenes (1900) - inginer constructor - \xc8\x99i Niki (1901), care a murit la v\xc3\xa2rsta de doi ani de meningit\xc4\x83._NEWLINE_\xc3\x8en 1906 absolv\xc4\x83 \xc8\x99coala primar\xc4\x83 de patru clase \xc8\x99i pe 6 iulie 1911 absolv\xc4\x83 Liceul din Atena cu media 8.40/45 (foarte bun).\n_START_SECTION_\nStudii\n_START_PARAGRAPH_\n\xc3\x8en septembrie 1911 \xc3\xaencepe studiile la Facultatea de Filosofie din Atena, sec\xc8\x9bia de Filologie, pe care le absolv\xc4\x83 \xc3\xaen 1915. \xc3\x8en timpul primului s\xc4\x83u an de studii a participat la cursurile predate de Gr. Vernardaki, Sp. Lambros, Spyr. Sakellaropoulos, Nik. Politis, Marg. Evanghelidis, H. Tsounta, Sp. Bazis, C. Hadjidakis. _NEWLINE_Din 1910 p\xc3\xa2n\xc4\x83 \xc3\xaen 1915 a studiat muzica \xc8\x99i pianul la Conservatorul din Atena, cu profesorii Ludwig von Wassenhoven, Jose de Bustinduy, Avra Theodoropoulou \xc8\x99.a._NEWLINE_Pe 10 august 1915 prime\xc8\x99te o burs\xc4\x83 \xc3\xaen Germania pentru a-\xc8\x99i continua studiile, dar cu toate acestea, nu poate s\xc4\x83 o primeasc\xc4\x83 deoarece nu a ob\xc8\x9binut \xc3\xaenc\xc4\x83 diploma. The following year the existence nenomismenin on degree of literature in the Faculty dokimasian on 3 mai 1916, claimed the degree of "very good" (Acknowledgment Rector to date. 08.08.1916 and no. 4803). \xc3\x8en anul urm\xc4\x83tor ob\xc8\x9bine licen\xc8\x9ba \xc3\xaen literatur\xc4\x83 \xc8\x99i filosofie cu calificativul \xe2\x80\x9eFoarte bun\xe2\x80\x9d (Certificatul de absolvire nr. 4803 din 8 august 1916). _NEWLINE_Pe 2 iulie 1916 comisia decide s\xc4\x83-i re\xc3\xaennoiasc\xc4\x83 aprobarea bursei pentru a pleca la Universitatea din Zurich. Pe 17 octombrie 1916 a intrat la Universitatea din Zurich. P\xc3\xa2n\xc4\x83 la 31 mai 1919 a studiat filosofia cu profesorii Willy Freytag, Gotthold F. Lipps, Arthur Wreschner, Hans Stettbacher, Av. Eleutheropoulos etc. \xc3\x8e\xc8\x99i completeaz\xc4\x83 studiile \xc3\xaen semestrul de prim\xc4\x83var\xc4\x83 din 1919 \xc8\x99i trece examenul oral necesar pentru ob\xc8\x9binerea titlului de doctor \xc3\xaen filozofie \xc3\xaen luna iulie a aceluia\xc8\x99i an. \xc3\x8e\xc8\x99i sus\xc8\x9bine teza de doctorat cu titlul Die Erkenntnisprinzipien bei Aristoteles [=Principiile gneseologice ale lui Aristotel], cu calificativul Magna cum laude. Dup\xc4\x83 tip\xc4\x83rirea obligatorie a tezei de doctorat \xc3\xaen 175 de copii, prime\xc8\x99te titlul de doctor \xc3\xaen filosofie pe 22 februarie 1920._NEWLINE_La 25 octombrie 1918 prime\xc8\x99te o nou\xc4\x83 burs\xc4\x83 de aceast\xc4\x83 dat\xc4\x83 \xc3\xaen Marea Britanie pour \xc3\xa9tudier l\xe2\x80\x99organisation scolaire des \xc3\xa9coles f\xc3\xa9minines en g\xc3\xa9n\xc3\xa9ral et du English Teachers College sp\xc3\xa9cialement. Se duce \xc3\xaen Anglia \xc8\x99i particip\xc4\x83 la cursuri la Training College din Londra, \xc3\xaen semestrul de iarn\xc4\x83 1919-1920.\n_START_SECTION_\nRela\xc8\x9bii de dragoste\n_START_PARAGRAPH_\n\xc3\x8en perioada 1916-1917 l-a \xc3\xaent\xc3\xa2lnit la Zurich pe Michele Gounalaki, prieten al lui Nikos Kazantzakis, de care s-a \xc3\xaendr\xc4\x83gostit. Rela\xc8\x9bia lor nu s-a \xc3\xaencheiat cu o c\xc4\x83s\xc4\x83torie a\xc8\x99a cum \xc3\xae\xc8\x99i dorea._NEWLINE_\xc3\x8en octombrie 1917 scriitorul Nikos Kazantzakis a ajuns la Zurich pentru a-l vizita pe prietenul s\xc4\x83u, consulul Yannis Stavridakis. Kazantzakis a cunoscut-o pe Elli Lambridi \xc8\x99i \xc3\xaentre cei doi a existat o rela\xc8\x9bie de dragoste. Au c\xc4\x83l\xc4\x83torit timp de o lun\xc4\x83 \xc3\xaen diferite p\xc4\x83r\xc8\x9bi ale Elve\xc8\x9biei. Rela\xc8\x9bia lor s-a \xc3\xaencheiat la sf\xc3\xa2r\xc8\x99itul anului 1918._NEWLINE_\xc3\x8en Istanbul, la \xc3\xaenceputul anilor 1920, \xc3\xael \xc3\xaent\xc3\xa2lne\xc8\x99te \xc8\x99i intr\xc4\x83 \xc3\xaentr-o aventur\xc4\x83 amoroas\xc4\x83 cu viitorul ei so\xc8\x9b Konstantinos Stylianopoulos, consilier pe probleme de educa\xc8\x9bie al comisarului grec din acela\xc8\x99i ora\xc8\x99 \xc8\x99i director al revistei \xce\x9d\xce\xad\xce\xb1 \xce\x91\xce\xb3\xcf\x89\xce\xb3\xce\xae, originar din Izmir. Pe 24 august 1922 a avut loc c\xc4\x83s\xc4\x83toria lor la Biserica Sf\xc3\xa2nta Sofia din Londra. Pe 23 octombrie 1923 s-a n\xc4\x83scut singurul copil al cuplului. \xc3\x8en cur\xc3\xa2nd c\xc4\x83s\xc4\x83toria lor va da semne de disolu\xc8\x9bie. \xc3\x8en vara anului 1924 Elli Lambridi \xc8\x99i-a botezat fiica la Atena, \xc3\xaen re\xc8\x99edin\xc8\x9ba familiei, d\xc3\xa2ndu-i numele Niki, numele surorii sale care murise du doi ani \xc3\xaen urm\xc4\x83. Rela\xc8\x9bia cu Stylianopoulos se va \xc3\xaencheia \xc3\xaen cele din urm\xc4\x83, pe 17 aprilie 1928 printr-un divor\xc8\x9b pronun\xc8\x9bat la Atena._NEWLINE_\xc3\x8en timpul studiilor la Universitate (1911-1915) l-a cunoscut pe Yannis Miliadis, viitor arheolog, iar rela\xc8\x9bia dintre ei a evoluat de la o simpatie reciproc\xc4\x83 la o rela\xc8\x9bie de dragoste, \xc3\xaen 1925. Rela\xc8\x9bia lor va avea fluctua\xc8\x9bii mari (\xc8\x99i o \xc3\xaentrerupere din cauza re\xc3\xaent\xc3\xa2lnirii cu N. Kazantzakis \xc3\xaen 1927), dar va continua p\xc3\xa2n\xc4\x83 \xc3\xaen 1929. \xc3\x8en 1927 a fost cerut\xc4\x83 \xc3\xaen c\xc4\x83s\xc4\x83torie de Yannis Miliadis, dar a refuzat din moment ce \xc3\xaen prim\xc4\x83vara anului 1927 a \xc3\xaenceput a doua poveste de dragoste cu N. Kazantzakis, care va dura iar\xc4\x83\xc8\x99i doar c\xc3\xa2teva luni._NEWLINE_\xc3\x8en 1937 fostul so\xc8\x9b K. Stilianopoulos cere  tutela legal\xc4\x83 a lui Nikis. Elli Lambridi c\xc3\xa2\xc8\x99tig\xc4\x83 procesul. \xc3\x8en acela\xc8\x99i an are o poveste de dragoste cu Athanasios Roussopoulos, profesor la Politehnic\xc4\x83. Rela\xc8\x9bia lor se va \xc3\xaencheia dup\xc4\x83 c\xc3\xa2teva luni, \xc3\xaen 1938.\n_START_SECTION_\nActivitatea profesoral\xc4\x83\n_START_PARAGRAPH_\nDin septembrie 1923 p\xc3\xa2n\xc4\x83 \xc3\xaen 1928 lucreaz\xc4\x83 la Colegiul American pentru Fete din Paleo Faliro (Atena)._NEWLINE_Din 1937 p\xc3\xa2n\xc4\x83 \xc3\xaen 1939 pred\xc4\x83 cursuri de filosofie \xc3\xaen sala \xce\x91skraiou. Aceste cursuri au fost tip\xc4\x83rite mai t\xc3\xa2rziu, \xc3\xaen 1962, cu titlul Introducere \xc3\xaen Filosofie I. _NEWLINE_\xc3\x8en aceast\xc4\x83 perioad\xc4\x83 apar primele simptome ale problemelor de vedere, datorate s\xc3\xa2nger\xc4\x83rii la nivelul retinei de la ochiul drept. _NEWLINE_\xc3\x8en septembrie 1959 este anulat actul prin care i se retr\xc4\x83sese cet\xc4\x83\xc8\x9benia greac\xc4\x83, confirmat de cei cinci membri ai Cur\xc8\x9bii de Apel. \xc3\x8en iunie 1960 se \xc3\xaentoarce \xc3\xaen Grecia.\n_START_SECTION_\nMoartea\n_START_PARAGRAPH_\nMoare la 28 ianuarie 1970, dup\xc4\x83 o grea suferin\xc8\x9b\xc4\x83._NEWLINE_Pe 8 martie 2017, Funda\xc8\x9bia Parlamentului grec pentru Parlamentarism \xc8\x99i Democra\xc8\x9bie, cu ocazia festivit\xc4\x83\xc8\x9bilor organizate de Ziua Interna\xc8\x9bional\xc4\x83 a femeii \xc8\x99i \xc3\xaen contextul ciclului de evenimente dedicate persoanelor demne de respect, a organizat un eveniment dedicat memoriei \xc8\x99i activit\xc4\x83\xc8\x9bii lui Elli Lambridi.'